
	Comisia pentru buget,

finanţe şi bănci

Bucureşti,         16.04.2019 

Bucureşti,         16.04.2019
Nr. 4c-5/168
PLx.80/2019


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege privind aprobarea Ordonanţei de urgență a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie, trimis cu adresa nr. PLx.80/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Sorin LAZĂR
	PREŞEDINTE,

Alexandru STĂNESCU 

RAPORT COMUN
asupra proiectului de Lege privind aprobarea Ordonanţei de urgență a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanţei de urgență a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege  în ședința din 25 februarie 2019.

La examinarea proiectului de lege s-a avut în vedere avizul favorabil al Comisiei pentru industrii şi servicii, avizul favorabil al Comisiei juridice, de disciplină şi imunități, avizul favorabil al Comisiei pentru politică economică, reformă şi privatizare, avizul favorabil  al Comisiei pentru tehnologia informației şi comunicațiilor şi avizul favorabil al Consiliului Legislativ.
Proiectul de lege supus examinării are ca obiect de reglementare aprobarea Programului de susţinere a crescătorilor de suine pentru activitatea de reproducţie, astfel:
- definirea clară a beneficiarilor care trebuie să respecte criteriile microîntreprinderilor sau întreprinderilor mici şi mijlociii, potrivit legislației în domeniu, precum şi a titlurilor de investiții şi a costurilor eligibile;

- stabilirea ca şi cheltuială neeligibilă a taxei pe valoarea adăugată, aferentă cheltuielilor şi reglementarea aplicării schemei de ajutor de stat, în concordanță cu Decizia Comisiei Europene C(2018)6928 din 25.10.2018;

- pentru realizarea investițiilor finanțate prin Programul de susținere a crescătorilor de suine pentru activitatea de reproducție se poate acorda un avans, subordonat constituirii unei garanții, în procent de maxim 30% din totalul finanțării eligibile, cu respectarea art.52 alin.(8) din Legea nr.500/2002 privind finanţele publice;

- Ministerul Agriculturii şi Dezvoltării Rurale realizează, din fonduri suportate de la bugetul de stat şi alocate prin bugetul propriu, şi pune la dispoziţia direcţiilor pentru agricultură judeţene, respectiv, a municipiului Bucureşti, aplicaţia informatică integrată al cărei rol este de a asigura activitatea de înregistrare şi verificare a eligibilităţii proiectelor, precum şi de monitorizare a implementării acestora şi conformitate a cheltuielilor cuprinse în proiecte.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru agricultură, silvicultură, industrie alimentară şi servicii specifice şi-au desfăşurat lucrările în ședințe separate.

Membrii Comisiei pentru agricultură, silvicultură, industrie alimentară au examinat proiectul de lege în şedinţa din 26 martie 2019, iar cei ai Comisiei pentru buget, finanţe şi bănci în ziua de 15 aprilie 2019.
La lucrările Comisiei pentru agricultură, silvicultură, industrie alimentară membrii acesteia au fost prezenți conform listei de prezență, iar la lucrările Comisiei pentru buget, finanţe şi bănci şi-au înregistrat prezenţa 23 deputaţi din totalul de 25 de membri.

La dezbaterile celor două Comisii au participat, în calitate de invitaţi, reprezentanți ai Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate, deputații celor două Comisii, au hotărât cu majoritate de voturi, să supună plenului Camerei Deputaţilor raportul de adoptare a proiectului de Lege privind aprobarea Ordonanţei de urgență a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie cu amendamentele admise prezentate în Anexa nr. 1.
Amendamentele respinse se regăsesc în Anexa nr. 2.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Sorin LAZĂR

	PREŞEDINTE,
Alexandru STĂNESCU

	SECRETAR,

Marilen – Gabriel PIRTEA
	SECRETAR,
Dan CIOCAN


	Şef serviciu

Giorgiana Ene

Consilier parlamentar

Vasilica Popa
	Şef serviciu

Anton Păştinaru
Consilier parlamentar

Ionela Began


Anexa nr. 1 

AMENDAMENTE ADMISE 

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text ordonanță
	Text Senat
	Text propus de comisie

(autorul amendamentului admis)
	Motivare

	1. 
	
	Titlul legii:

LEGE 
privind aprobarea Ordonanței de urgență a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie
	Nemodificat 
	

	2. 
	
	Articol unic.-  Se  aprobă  Ordonanța  de   urgență   a   Guvernului nr.1 din 30 ianuarie 2019 pentru modificarea şi completarea Legii nr.195/2018 privind aprobarea  Programului  de susţinere  a   crescătorilor   de  suine  pentru  activitatea de  reproducţie,  publicată  în   Monitorul   Oficial   al  României,   Partea I,   nr.84 din 1 februarie 2019.
	Articol I.-  Se  aprobă  Ordonanța  de   urgență   a   Guvernului nr.1 din 30 ianuarie 2019 pentru modificarea şi completarea Legii nr.195/2018 privind aprobarea  Programului  de susţinere  a   crescătorilor   de  suine  pentru  activitatea de  reproducţie,  publicată  în   Monitorul   Oficial   al  României,   Partea I,   nr.84 din 1 februarie 2019, cu următoarele modificări și completări:
	

	3. 
	ORDONANŢĂ DE URGENŢĂ pentru modificarea şi completarea Legii nr. 195/2018 privind aprobarea Programului de susţinere a crescătorilor de suine pentru activitatea de reproducţie

	
	Nemodificat 
	

	4. 
	195/2018Articol unic. - Legea nr.  privind aprobarea Programului de susţinere a crescătorilor de suine pentru activitatea de reproducţie, publicată în Monitorul Oficial al României, Partea I, nr. 654 din 27 iulie 2018, se modifică şi se completează după cum urmează:
	
	Nemodificat 
	

	5. 
	
	
	1. La articolul unic, înainte de pct. 1, se introduc două noi puncte, cu următorul cuprins:
«-La articolul 3, după litera k) se introduce o nouă, litera l), cu următorul cuprins:

   „l) fermă de reproducție bunici-fermă de reproducție care deține doar animale de reproducție de rasă pură așa cum sunt acestea definite la  lit. b).”

	

	
	
	
	-La articolul 4, literele a) și b) ale alineatului (1) se modifică și vor avea următorul cuprins:

„a) persoanelor juridice și/sau persoanelor fizice autorizate denumite în continuare PFA, și/sau întreprinderilor familiale, denumite în continuare IF, și/sau întreprinderilor individuale, denumite în continuare II, care dețin exploatații cu aviz/înregistrate/autorizate sanitar-veterinare, până la data înregistrării în program, și care desfășoară activități de reproducție sau reproducție, creștere și îngrășare ori numai îngrășare;

b) persoanelor juridice și/sau PFA și/sau IF și/sau II care desfășoară activități de reproducție sau reproducție, creștere și îngrășare și dețin exploatații de reproducție aflate în conservare la data înregistrării în program;”»


	

	6. 
	1.La articolul 4, după alineatul (1) se introduce un nou alineat, alineatul (11), cu următorul cuprins:
	
	Nemodificat 
	

	
	„(11) Beneficiarii prevăzuţi la alin. (1) trebuie să se încadreze în categoria microîntreprinderilor sau întreprinderilor mici şi mijlocii, astfel cum sunt definite de Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, respectiv de Ordonanţa de urgenţă a Guvernului nr. 6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, aprobată cu modificări prin Legea nr. 301/2011, cu modificările şi completările ulterioare.”
	
	
	

	7. 
	2. La articolul 4, alineatul (8) se modifică şi va avea următorul cuprins:
	
	Nemodificat 
	

	
	„(8) Prezenta schemă de ajutoare nu se aplică solicitanţilor care au efectuat dezmembrări/divizări ale exploataţiei începând cu 1 ianuarie 2017.”
	
	
	

	8. 
	
	
	2. La articolul unic, după pct. 2, se introduce un nou punct, punctul 21, cu următorul cuprins:

«21. La articolul 5 după litera b) se introduc  două noi litere, literele c) și d), cu următorul cuprins:

…………………
„c) ferme de reproducție bunici cu o capacitate cuprinsă între 400 și 1200 de locuri de cazare, care să nu depășească cu mai mult de 10% necesarul anual de scrofițe de înlocuire a fermei beneficiare. Accesarea programului pentru realizarea fermelor de reproducție bunici se poate face doar de către beneficiarii care dețin ferme de reproducție suine;
d) ferme de reproducție bunici cu o capacitate de minimum 20 de capete pentru rasele aflate în conservare sau în pericol de abandon.”»

	

	9. 
	3. La articolul 7 alineatul (1), litera c) se modifică şi va avea următorul cuprins:
	
	Nemodificat 
	

	
	„c) costuri cu serviciile, respectiv elaborarea de studii de orice natură necesare realizării investiţiei, proiecte de construcţie, servicii de arhitectură, organizare de şantier, asigurarea utilităţilor, consultanţă şi autorizaţii.”
	
	
	

	10. 
	4. La articolul 7, după alineatul (1) se introduce un nou alineat, alineatul (11), cu următorul cuprins:
	
	Nemodificat 
	

	
	„(11) Taxa pe valoarea adăugată aferentă cheltuielilor prevăzute la alin. (1) nu reprezintă cheltuială eligibilă.”
	
	
	

	11. 
	5. La articolul 8 alineatul (2), punctul (iv) se modifică şi va avea următorul cuprins:
	
	Nemodificat
	

	
	„(iv) investiţii colective realizate de crescătorii de suine.”
	
	
	

	12. 
	6. La articolul 8, după alineatul (3) se introduc două noi alineate, alineatele (4) şi (5), cu următorul cuprins:
	
	Nemodificat
	

	
	„(4) Ministerul Agriculturii şi Dezvoltării Rurale realizează şi pune la dispoziţia direcţiilor pentru agricultură judeţene, respectiv a municipiului Bucureşti o aplicaţie informatică integrată, care are rolul de a asigura activitatea de înregistrare şi verificare a eligibilităţii proiectelor, precum şi de monitorizare a implementării acestora şi de conformitate a cheltuielilor cuprinse în aceste proiecte pentru programele de investiţii în sectorul agricol, respectiv prezentul program de susţinere a crescătorilor de suine pentru activitatea de reproducţie, precum şi Programul de susţinere pentru activitatea de reproducţie, incubaţie si de creştere în sectorul avicol, aprobat prin Legea nr. 227/2018.
	
	
	

	
	(5) Costurile necesare pentru realizarea aplicaţiei informatice prevăzute la alin. (4) se suportă din bugetul de stat, prin bugetul Ministerului Agriculturii şi Dezvoltării Rurale,”
	
	
	

	13. 
	7. La articolul 9, partea introductivă se modifică şi va avea următorul cuprins:
	
	Nemodificat
	

	
	„Art. 9. - Beneficiarii prevăzuţi la art. 4 alin. (1) depun cererea de înscriere în Programul de susţinere a crescătorilor de suine pentru activitatea de reproducţie la direcţia pentru agricultură judeţeană, respectiv a municipiului Bucureşti, pe a cărei rază teritorială se înfiinţează/află fermele, respectiv capacităţile de reproducţie, denumită în continuare cerere de înscriere, al cărei model este prevăzut în anexa nr. 1, însoţită de următoarele documente:”
	
	
	

	14. 
	8. La articolul 11, după alineatul (1) se introduce un nou alineat, alineatul (11), cu următorul cuprins:
	
	Nemodificat
	

	
	„(11) În cazul în care aplicaţia informatică prevăzută la art. 8 alin. (4) nu este operaţională la data depunerii cererilor de înscriere prevăzute la art. 9, verificarea administrativă a cererilor de înregistrare în Programul de susţinere a crescătorilor de suine pentru activitatea de reproducţie se va realiza de către funcţionarii din cadrul direcţiei pentru agricultură judeţeană, respectiv a municipiului Bucureşti, desemnaţi prin decizie a directorului executiv, urmând ca toate datele de verificare, respectiv validare să fie încărcate în sistemul informatic la data când acesta devine funcţional.”
	
	
	

	15. 
	9. La articolul 12, alineatul (3) se modifică şi va avea următorul cuprins:
	
	3. La articolul unic, punctul 9, alineatul (3) al articolului 12 se modifică și va avea următorul cuprins:
	

	
	„(3) După verificare, direcţiile pentru agricultură judeţene, respectiv a municipiului Bucureşti aprobă suma necesară realizării investiţiei şi încheie contractele de finanţare.”
	
	 „(3) După verificare, direcțiile pentru agricultură județene, respectiv a municipiului București aprobă suma necesară realizării investiției.”
	

	16. 
	10. La articolul 12, după alineatul (3) se introduc două noi alineate, alineatele (4) şi (5), cu următorul cuprins:
	
	4. La articolul unic, punctul 10, alineatele (4) și (5) ale articolului 12 se modifică și vor avea următorul cuprins:
	

	
	„(4) Pentru realizarea investiţiilor finanţate prin Programul de susţinere a crescătorilor de suine pentru activitatea de reproducţie se poate acorda un avans, care este subordonat constituirii unei garanţii, în procent de maximum 30% din totalul finanţării eligibile, cu respectarea prevederilor art. 52 alin. (8) din Legea nr. 500/2002 privind finanţele publice, cu modificările şi completările ulterioare.
	
	„(4) Pentru realizarea investițiilor finanțate prin Programul de susținere a crescătorilor de suine pentru activitatea de reproducție, se poate acorda sprijin în patru tranșe egale, începând cu data încheierii contractului de finanțare.
	

	
	(5) Acţiunile şi categoriile de cheltuieli pentru care se pot efectua plăţi în avans, criteriile, precum şi limitele care se vor folosi în acest scop se vor stabili prin hotărâre a Guvernului, la propunerea Ministerului Agriculturii şi Dezvoltării Rurale.”
	
	(5) Acordarea tranșelor se realizează prin virarea sumelor într-un cont disponibil din care pot fi efectuate doar două tipuri de operațiuni:

a) plăți reprezentând contravaloarea bunurilor, serviciilor, lucrărilor efectuate/livrate, doar după recepția bunurilor, serviciilor, lucrărilor, dovedite cu documente de plată;

b) instrumente de garantare a plății, la dispoziția furnizorului de bunuri, servicii sau lucrări, respectiv scrisori de garanție bancară pentru acțiunile realizate pe plan intern și acreditive în cazul furnizorilor externi de bunuri și servicii.”
	

	17. 
	
	
	5. La articolul unic, după punctul 10, se introduce un nou punct, punctul 101, cu următorul cuprins:

«101. La articolul 12, după alineatul (5) se introduc trei noi alineate, alineatele (6)-(8), cu următorul cuprins: 

  „(6) Pentru acordarea transelor următoare, beneficiarul trebuie să facă dovada că a efectuat plățile prevăzute la alin.(5) lit. a) și/sau să prezinte dovada emiterii documentelor prevăzută la alin.(5) lit. b).

(7) Stingerea obligațiilor între furnizori și beneficiar pentru operațiunile prevăzute la alin.(5) lit. a) se face prin închiderea documentelor bancare menționate, beneficiarul programului având obligația să prezinte documentele justificative înainte de acordarea celei de-a patra tranșe.

(8) Procedura privind modul de derulare și decontare a tranșelor se va stabili prin ordin al ministrului agriculturii și dezvoltării rurale.”
	

	18. 
	11. La articolul 13, partea introductivă se modifică şi va avea următorul cuprins:
	
	6.  La articolul unic, punctul 11 se modifică și va avea următorul cuprins:
«11. Articolul  13  se modifică și va avea următorul cuprins:
	

	
	„Art. 13. - Pentru acordarea avansului prevăzut la art. 12 alin. (4), beneficiarii trebuie să depună următoarele documente aferente investiţiei:”
	
	„Art.13. - (1) Pentru încheierea contractului de finanțare beneficiarii trebuie să depună următoarele documente aferente investiției:

a) autorizația de construcție, cu excepția beneficiarilor  prevăzuți la art.4 alin.(1) lit.b) care trebuie să facă dovada proprietății pentru exploatația aflată în conservare;

b) studiu geotehnic;

c) aviz sanitar-veterinar;

d) aviz de mediu;

e) aviz emis de direcția de sănătate publică județeană;

f) declarație pe propria răspundere că nu au accesat sprijin simultan prin PNDR 2014-2020 pentru aceleași măsuri reglementate de prezenta lege, al cărei model este prevăzut în anexa nr.2; 

g) devizul de lucrări estimate.

(2) Fac excepție de la prevederile alin. (1) lit. a) și b) fermele de reproducție bunici prevăzute la art. 5 lit. d).
	

	19. 
	12. La articolul 13, după litera g) se introduce o nouă literă, litera h), cu următorul cuprins:
	
	7. La articolul unic, punctul 12 se abrogă.
	

	
	„h) scrisoare de garanţie bancară sau scrisoare de garanţie eliberată de instituţii financiare nebancare înregistrate în Registrul special al Băncii Naţionale a României, care corespunde procentului de 100% din suma avansului.”
	
	
	

	20. 
	13. La articolul 14, alineatele (1) şi (3) se modifică şi vor avea următorul cuprins:
	
	8. La articolul unic,  punctul 13 se modifică și va avea următorul cuprins:
	

	
	„Art. 14. - (1) După acordarea avansului prevăzut la art. 12 alin. (4), beneficiarii justifică utilizarea acestuia până la data de 31 decembrie a anului în care a fost acordat prin facturi fiscale însoţite de documentele care atestă plata contravalorii acestora, care să fie conforme cu investiţiile realizate până la acel moment şi care se încadrează în tipurile de cheltuieli eligibile prevăzute la art. 7. Decontarea cheltuielilor efectuate pentru finalizarea investiţiei se realizează pe baza documentelor de plată şi a facturilor conform devizului de lucrări, până la finalizarea investiţiei, cu încadrarea în valoarea costului prevăzut la art. 3 lit. i), respectiv j). Procedura privind modul de derulare a plăţilor şi deconturilor, prin utilizarea aplicaţiei informatice, se stabileşte în normele metodologice de aplicare a prezentei legi, aprobate prin ordin al ministrului agriculturii şi dezvoltării rurale. .......................................
	
	„13. Alineatul (1) al articolului 14 se abrogă.”
	

	
	(3) În termen de 3 zile de la încasarea avansului prevăzut la art. 12 alin. (4), beneficiarii ajutorului de stat marchează investiţia cu o placă indicator de dimensiuni minime de 150 cm lungime şi 200 cm lăţime, confecţionată din material rezistent, amplasată într-un loc în care este uşor vizibilă, pe care se inscripţionează «Investiţie beneficiară a „Programului de susţinere a crescătorilor de suine pentru activitatea de reproducţie”, conform cererii numărul, de la Direcţia pentru Agricultură a Judeţului /Municipiului Bucureşti».”
	
	9. La articolul unic, după punctul 13 se introduce un  nou punct, punctul 131 cu următorul cuprins:

„131. La articolul 14, alineatul 3 se modifică și va avea următorul cuprins:
„(3) În termen de 3 zile de la încasarea tranșei prevăzute la art.12 alin.(4), beneficiarii ajutorului de stat marchează investiția cu o placă indicator de dimensiuni minime de 150 cm lungime și 200 cm lățime, confecționată din material rezistent, amplasată într-un loc în care este ușor vizibilă, pe care se inscripționează «Investiţie beneficiară a "Programului de susţinere a crescătorilor de suine pentru activitatea de reproducţie", conform cererii numărul, de la Direcţia pentru Agricultură a Judeţului/Municipiului Bucureşti»."
	

	21. 
	14. La articolul 15, alineatul (1) se modifică şi va avea următorul cuprins:
	
	10. La articolul unic, punctul 14,alineatul (1) al articolului 15 se modifică și va avea următorul cuprins:
	

	
	„Art. 15. -(1) În termen de 5 zile lucrătoare de la data depunerii documentelor prevăzute la art. 12, direcţiile pentru agricultură judeţene, respectiva municipiului Bucureşti transmit Direcţiei generale buget-finanţe şi fonduri europene din cadrul Ministerului Agriculturii şi Dezvoltării Rurale situaţia cu sumele necesare pentru plata avansului prevăzut la art. 12 alin. (4) şi a celor necesare decontării cheltuielilor prevăzute la art. 14 alin. (1), cu încadrarea în nivelul ajutorului prevăzut la art. 8 alin. (1) şi (2), al cărei model este prevăzut în anexa nr. 5.”
	
	„Art.15. – (1) În termen de 5 zile lucrătoare de la data depunerii documentelor prevăzute la art. 12, direcțiile pentru agricultură județene, respectiv a municipiului București transmit Direcției generale buget-finanțe și fonduri europene din cadrul Ministerului Agriculturii și Dezvoltării Rurale situația cu sumele necesare pentru plata tranșelor prevăzute la art. 12 alin. (4), cu încadrarea în nivelul ajutorului prevăzut la art.8 alin. (1) și (2), al cărui model este prevăzut în anexa nr. 5.”
	

	22. 
	15. La articolul 17, alineatul (4) se modifică şi va avea următorul cuprins:
	
	Nemodificat 
	

	
	„(4) Lista se publică pe site-ul direcţiilor pentru agricultură judeţene şi a municipiului Bucureşti, se actualizează corespunzător şi se transmite Ministerului Agriculturii şi Dezvoltării Rurale, după fiecare reactualizare, pentru publicare pe site-ul oficial al instituţiei, www.madr.ro, informaţii accesibile publicului, unde va fi disponibilă 10 ani, fără restricţii.”

	
	
	

	23. 
	16. La articolul 18, alineatul (2) se modifică şi va avea următorul cuprins:
	
	11. La articolul unic, punctul 16, alineatul (2) al articolului 18, se modifică și va avea următorul cuprins:
	

	
	„(2) Valoarea totală a ajutorului de stat este de 1.674.770.580 lei, reprezentând echivalentul a 359,1 milioane euro, şi se asigură de la bugetul de stat, prin bugetul Ministerului Agriculturii şi Dezvoltării Rurale, în limita sumelor aprobate prin legile bugetare anuale.”
	
	„(2) Valoarea totală a ajutorului de stat reprezintă echivalentul în lei a sumei de 359,1 milioane euro și se asigură de la bugetul de stat, prin bugetul Ministerului Agriculturii și Dezvoltării Rurale, în limita sumelor aprobate prin legile bugetare anuale.”
	

	24. 
	17. La articolul 18, alineatele (3)-(5) se abrogă.
	
	Nemodificat 
	

	25. 
	
	
	Art. II. – Prevederile art. 8 alin. 4 din Legea nr. 195/2018 privind aprobarea Programului de susținere a crescătorilor de suine pentru activitatea de reproducție, cu modificările și completările ulterioare, precum si  cu modificările si completările aduse prin prezenta lege, intră în vigoare  în termen de 6 luni de la data publicării în Monitorul Oficial al României, Partea I.
Autor: Tinel GHEORGHE, deputat PNL
	


Anexa nr. 2
AMENDAMENTE RESPINSE
În cursul dezbaterii, Comisiile au respins următorul amendament:

	Nr. crt.
	Text ordonanţă
	Text Senat
	Text propus de comisie

(autorul amendamentului admis)
	Motivare admiterii/respingerii
	Camera decizională 

	1.
	12. La articolul 13, după litera g) se introduce o nouă literă, lit. h), cu următorul cuprins:

„h) scrisoare de garanție bancară sau scrisoare de garanție eliberată de instituții financiare nebancare înregistrate în Registrul special al Băncii Naționale a României, care corespunde procentului de 100% din suma avansului.”
	
	- La articolul 13, litera h) se modifică şi va avea următorul cuprins:

„h) scrisoare de garanție bancară sau scrisoare de garanție eliberată de instituții financiare nebancare înregistrate în Registrul special al Băncii Naționale a României sau garantat prin societăţi de asigurare, care corespunde procentului de 100% din suma avansului.”
Autor: Comisia pentru industrii şi servicii
	1. 

2. Întrucât litera h) a articolului 13 a fost a abrogată prin amendamentele admise.
	Camera Deputaţilor


1

